Kaunein jumala
Sydämeni on kauneinta maailmassa.
 Se on pyhä.
 Kuka ikänä sen näkee,
 säteilköön sen loistoa.
 Sydämeni on kevyt kuin lintu,
 maan päällä ei ole hauraampaa esinettä.
 Uhraan sen sinulle,
 tuntematon jumala.
 Jumala ylinnä pilvissä –
 siipeni kantavat minut sinne –
 kaunein jumala
 jonka edessä kaikki on tomua.
 Olen palaava
 kimmellys otsani ympärillä –
 eikä kukaan ole näkevä muuta
 kuin yön ja jumalan.

Edith Södergran
Runot
Uuno Kailas